Siden 2012 har Kolmannskog praktisert som gestaltterapeut og forsket på gestaltterapi. Også innen dette feltet har han vært spesielt opptatt av marginaliserte grupper. Han har blant annet bidratt til forskning vedrørende transpersoner. Siden høsten 2015 har han vært 50 % ansatt som førsteamanuensis ved Norsk Gestaltinstitutt Høyskole. I mars 2022 fikk han opprykk og ble verdens første professor i gestaltterapi.